Tolosa

Iste articlo ye sobre a ciudat occitana. Ta atros emplegos se veiga Tolosa (desambigación)

Tolosa (Tolosa  en occitán; Toulouse  en francés) ye por a suya población o cuatreno municipio (commune) de Francia dimpués de París, Marsiella y León del Roine. Seguntes o censo de 1999 tien una población de 439.553 (2008) habitants en una superficie de 118,3 km², 1.202.889 habitants incluyindo a suya aria metropolitana en o 2008.

Ye trescruzada por o río Garona (Garonne en francés). Ye localizata a lo sud-ueste d'o país, a 100 km. d'os Pireneus aragoneses. Ye capital d'o departamento d'Alta Garona y d'a rechión d'Occitania, y ye tamién a capital historica d'a provincia d'o Lenguadoc (en occitán Lengadòc).

 Historia 
A zona de Tolosa yera ocupata por pueblos d'o grupo d'os ligurs que heban preso a cultura iberica por contactos con a costa mediterrania.

Tolosa estió a capital d'os volcos tectosaches u tolosates, un pueblo galo provinient d'a cuenca danubiana que invadió ista zona de cultura iberica, y la tornó celta y de cultura de La Tène.

Os romanos prenioron Tolosa cuan yeran en guerra contra os cimbros y teutons. Obligoron a que os tolosates lis dasen l'oro maldato de Delfos, que seguntes una leyenda se leboron os tectosaches d'orichen danubián dimpués d'una incursión en Grecia. Tolosa yera en a Gallia Narbonensis u Galia Narbonés, a primera rechión gala ocupata por os romanos, ya en tiempos d'a Republica Romana.

En tiempos d'a caita de l'Imperio Romano d'Occident os romanos permitioron que os visigodos s'establisen en Aquitania y prenesen Tolosa en virtut d'un foedus. A la muerte d'o zaguer emperador romano Romulo Augusto Tolosa se convertió en a capital d'un Reino Visigodo independient.

 Demografía 

Fuent: Cassini

 Localidaz achirmanatas 
 1990: 22px Buenos Aires (Archentina).

 Personalidaz naixitas de Tolosa 
 Charles Lartigue, (1834-1907) incheniero y inventor.

Referencias

Categoría:Localidaz de l'Alta Garona